NNCL กำไรโตสนั่น
2-3 ปี หลัง ๆ มานี้บริษัท นวนคร จำกัด (มหาชน) หรือ NNCL มีการประกาศผลประกอบการตามช่วงไตรมาสออกมาสดใสให้เห็น จากที่บริษัทยังคงดำเนินการบริหารจัดการปรับลดต้นทุนและค่าใช้จ่ายในภาพรวมทั้งหมดอย่างต่อเนื่อง
11 ส.ค. 2561

คุณค่าบริษัท
ช่วง 2-3 ปีที่ผ่านมาบริษัท นวนคร จำกัด (มหาชน) หรือ NNCL มีการประกาศผลประกอบการตามช่วงไตรมาสออกมาสดใสให้เห็น จากที่บริษัทยังคงดำเนินการบริหารจัดการปรับลดต้นทุนและค่าใช้จ่ายในภาพรวมทั้งหมดอย่างต่อเนื่อง
ล่าสุดบริษัทชี้แจงผลการดำเนินงานสำหรับไตรมาส และงวด 6 เดือน สิ้นสุดวันที่ 30 มิถุนายน 2561 เปรียบเทียบกับปีก่อน
ผลการดำเนินงานงวดไตรมาส 2 สิ้นสุดวันที่ 30 มิถุนายน 2561 บริษัทมีรายได้รวมขยับขึ้นมาอยู่ที่ 214.39 ล้านบาท จากงวดเดียวกันของปีก่อน 165.25 ล้านบาท ส่งผลให้บริษัทมีกำไรขยับขึ้นมาอยู่ที่ 89.58 ล้านบาท หรือ 0.04 บาทต่อหุ้น จากงวดเดียวกันของปีก่อน 51.19 ล้านบาท หรือ 0.02 บาทต่อหุ้น โดยมีผลที่เป็นรายได้ประจำ (recurring income) เพิ่มขึ้น เนื่องจากลูกค้ามีปริมาณการใช้บริการสาธารณูปโภคมากขึ้น ประกอบกับมีการปรับขึ้นอัตราค่าบริการสาธารณูปโภคตั้งแต่ต้นปี 2561 รวมทั้งการรับรู้รายได้จากการขายที่ดิน และการรับรู้ส่วนแบ่งกำไรจากเงินลงทุนในการร่วมค้า บริษัท ผลิตไฟฟ้านวนคร จำกัด ด้วย
ขณะที่ ผลการดำเนินงานงวด 6 เดือน สิ้นสุดวันที่ 30 มิถุนายน 2561 บริษัทมีรายได้รวมขยับขึ้นมาอยู่ที่ 443.86 ล้านบาท จากงวดเดียวกันของปีก่อน 323.82 ล้านบาท ส่งผลให้บริษัทมีกำไรขยับขึ้นมาอยู่ที่ 195.53 ล้านบาท หรือ 0.10 บาทต่อหุ้น จากงวดเดียวกันของปีก่อน 96.27 ล้านบาท หรือ 0.05 บาทต่อหุ้น ผลดังกล่าวสรุปว่า ภาพรวมธุรกิจทั้งหมดของบริษัทยังคงเติบโตอย่างดี
นอกจากนี้ บริษัทยังคงรักษาสถานะทางการเงินที่แข็งแกร่ง โดยมีสินทรัพย์รวม ณ วันที่ 30 มิถุนายน 2561 จำนวน 3,997.50 ล้านบาท เป็นเงินสดและรายการเทียบเท่าเงินสดจำนวน 328 ล้านบาท มีหนี้สินรวมจำนวน 1,096.90 ล้านบาท เป็นหนี้สินที่มีดอกเบี้ย 362.10 ล้านบาท และส่วนของผู้ถือหุ้นจำนวน 2,900.70 ล้านบาท
ที่สำคัญเมื่อดูฐานะทางการเงินของบริษัทค่อนข้างแข็งแกร่งมาก เนื่องจากสินทรัพย์หมุนเวียนมากถึง 1,538.00 ล้านบาท เทียบกับหนี้สินหมุนเวียนเพียง 165.16 ล้านบาท ได้ค่า CURRENT RATIO อยู่ที่ระดับ 9.31 เท่า แสดงว่าบริษัทมีสภาพคล่องทางการเงินมากเกินความจำเป็นจนอาจทำให้เกิดทุนจม
ส่วนปัญหาหนี้สินของบริษัทไม่มีอะไรน่าเป็นห่วง เพราะบริษัทมีหนี้สินรวมแค่ 1,096.86 ล้านบาท เมื่อนำมาเทียบกับส่วนของผู้ถือหุ้นมีมากถึง 2,900.68 ล้านบาท ได้ค่า D/E อยู่ที่ระดับ 0.38 เท่า แสดงว่าบริษัทปลอดจากปัญหาหนี้สินมารบกวนจริง ๆ
ประกอบกับ ณ ปัจจุบัน ค่า P/E ที่ 11.37 เท่า ถือว่าราคาหุ้นถูกมาก ขณะที่ ค่า P/BV อยู่ที่ 1.16 เท่า บอกเลยว่าต่ำ และที่สำคัญอัตราส่วนเงินปันผลตอบแทน (Dividend Yield) 4.73%
ดังนั้น NNCL เป็นหุ้นที่นักลงทุนไม่ควรมองข้าม!
…
ผู้ถือหุ้นรายใหญ่
รายชื่อกรรมการ